CELEX: 62013TN0542
Language: et
Date: 2013-10-02 00:00:00
Title: Kohtuasi T-542/13: 2. oktoobril 2013 esitatud hagi — Madalmaad versus komisjon

23.11.2013   
            
            
               ET
            
            
               Euroopa Liidu Teataja
            
            
               C 344/67
            
         2. oktoobril 2013 esitatud hagi — Madalmaad versus komisjon
   (Kohtuasi T-542/13)
   2013/C 344/123
   Kohtumenetluse keel: hollandi
   
      Pooled
   
   
      Hageja: Madalmaade Kuningriik (esindajad: J. Langer ja M. Bulterman)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 18. juuli 2013. aasta otsus C(2013) 4474 (final) Madalmaade Kuningriigi 8. juuni 2012. aasta dekreedi, mis puudutab rahvusvaheliste raudtee-reisijateveo teenuste liberaliseerimise rakendussätteid, teatavate sätete kohaldamata jätmise kohta;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimeses väites leitakse, et komisjon tugines vaidlustatud otsuse vastuvõtmisel vääralt direktiivi 2012/34/EL (1) artiklile 61. Kui komisjon ei nõustu sellega, kuidas Madalmaade seadusandja direktiivi üle võtab, peaks ta järgima ELTL artiklit 258.
            
         
               2.
            
            
               Teine väide puudutab kaitseõiguste, õiguspärase ootuse ja lojaalse koostöö põhimõtete rikkumist, kuna komisjon tunnistas Madalmaade õigusnormid vastavalt direktiivi 2012/34/EL artiklile 61 kohaldamisele mittekuuluvateks pärast projekti „EU Pilot” (2) lõppemist. Vastates komisjoni küsimustele projekti „EU Pilot” raames, võis Madalmaade Kuningriik mõistlikult lähtuda sellest, et komisjon kasutab talle edastatud teavet üksnes (võimaliku) liikmesriigi kohustuste rikkumise menetluse raames.
            
         
               3.
            
            
               Kolmandas väites tuginetakse põhjenduste puudulikkusele ja direktiivi 2012/34/EL väärale tõlgendamisele, kuna komisjon lähtus sellest, et „teenuse põhieesmärgi” direktiivi artikli 10 lõike 3 tähenduses kindlaksmääramise kriteeriume ei saa ette kindlaks määrata ja „majandusliku tasakaalu” direktiivi artikli 11 lõike 2 tähenduses kindlaksmääramise kriteeriumid peaks kehtestama järelevalveasutus.
            
         
      (1)  Euroopa Parlamendi ja nõukogu 21. novembri 2012. aasta direktiiv 2012/34/EL, millega luuakse ühtne Euroopa raudteepiirkond (ELT L 343, lk 32).
   
      (2)  Vt komisjoni teatis „Tulemuslik Euroopa — ühenduse õiguse kohaldamine” (KOM(2007)0502 (lõplik)).